open-index/open-wikipedia-markdown huggingface dataset:
Spare

ממוזער|"ספייר" עומד למכירה בלונדון, ינואר 2023
**Spare** הוא ספר זיכרונות מאת הנסיך הארי, דוכס סאסקס, אשר יצא לאור ב-10 בינואר 2023. הוא נכתב על ידי סופר הצללים ג'יי אר מורינגר, ופורסם על ידי Penguin Random House. הספר בן 416 עמודים וזמין בפורמטים דיגיטליים, בכריכה רכה וכריכה קשה ותורגם לחמש עשרה שפות. יש גם מהדורת ספר מוקלט של 15 שעות, בו הארי מספר את הסיפור בעצמו.

הספר, לו הייתה ציפייה רבה, לווה במספר ראיונות שידור גדולים. הארי מפרט את ילדותו ואת ההשפעה העמוקה של מותה של אמו, דיאנה, נסיכת ויילס, כמו גם שנות העשרה הבעייתיות שלו, וההצבה שלו, לאחר מכן באפגניסטן עם הצבא הבריטי. הארי כותב על מערכת היחסים שלו עם אחיו, הנסיך ויליאם, ואביו, המלך צ'ארלס השלישי, ועל נישואי אביו לקמילה פרקר בולס. הארי כותב על חיזוריו ונישואיו לשחקנית האמריקנית מייגן מרקל ועל הפרידה של בני הזוג לאחר מכן מתפקידם המלכותי.

שם הספר נובע מהביטוי האנגלי "Heir and Spare"  המכוון לבני המונרך המכהן שמטרתו להשאיר את הכתר בתוך המשפחה כאשר הבכור מיועד להיות יורש העצר והשני כזכר נוסף למקרה והבכור יספה בתאונה או לא יזכה לרשת את הכתר. הארי מציין בספר כי הרגיש "סרח עודף" לאחר שהבין כי לא ירש את הכתר לעולם וחי בצילו של אחיו.

## ביקורות
ספייר קיבל ביקורות מעורבות עד חיוביות ממבקרים, חלקם ששיבחו את הפתיחות של הארי אך היו ביקורתיים על הכללת יותר מדי פרטים אישיים. על פי ספר השיאים של גינס, הפך הספר ל"ספר העיון הנמכר ביותר בכל הזמנים" בתאריך יציאתו לאור.

## קישורים חיצוניים
*
* 
* 
* 
* 

## הערות שוליים

קטגוריה:ספרי 2023
קטגוריה:הנסיך הארי, דוכס סאסקס
קטגוריה:אוטוביוגרפיות
פיטוקלאסט

[ממוזער| צינורית  מתור ה[סילור המאוחר / הדבון הקדום. קשה לראות את הרצועות בדגימה זו, מכיוון שציפוי פחמני אטום מסתיר חלק ניכר מהצינורית. רצועות נראות רק בחצי השמאלי של התמונה. קנה מידה: 20 מיקרומטר.]]
[ממוזער| כיסוי חיצוני , של Cosmochlaina – נמטופיט , שהוא אורגניזם יבשתי מתקופת ה[סילור המאוחר / דבון מוקדם – נשלפה משכבות בורגסוויק  שבדרום שוודיה בתהליך של חילוץ מאובנים באמצעות חומצה. התאים הם בקוטר כ-12 מיקרומטר.]]
**פיטוקלאסטים** הם שברי צמחים מיקרוסקופיים הקיימים בתיעוד המאובנים. הם מאותרים בדרך כלל בתכשירים פלינולוגיים ובתהליך של חילוץ מאובנים באמצעות חומצה. הם כוללים צינורות פסים  ונמטופיטים  (קבוצה פרפילטית של אורגניזמים יבשתיים) שונים.

## הערות שוליים

קטגוריה:צמחים פרהיסטוריים
קטגוריה:פלאונטולוגיה
קטגוריה:ארכאוזואולוגיה
קטגוריה:מאובנים
עפרוני שחור-זנב

**עֶפְרוֹנִי שְׁחֹר-זָנָב** (מכונה לעיתים גם **עֶפְרוֹנִי עֲרָבָה**, שם מדעי: *Eremalauda eremodites*) הוא מין של ציפור שיר קטנה ממשפחת העפרוניים. זהו מין מדברי של מדבריות חוליים שוממים ומישורים צחיחים פתוחים, המצוי בסוריה וירדן דרך ערב הסעודית ועד עומאן. פוצל מהמין עפרוני סהרה*.*

בישראל הוא מזדמן נדיר אך קבוע למדי. הוא נצפה בעיקר בתחילת האביב, בערבה, בנגב הדרומי, ובהרי אילת. מזדמן לעיתים רחוקות למרכז וצפון הארץ. בהתאם לאופיו הנווד, הוא דוגר נדיר ביותר ולא קבוע בישראל, במיוחד לאחר אירועי גשם קיצוניים בדרום הארץ.

## טקסונומיה ואטימולוגיה
העפרוני שחור-הזנב נחשב בעבר לתת-מין של עפרוני סהרה, אך שודרג למעמד מין עצמאי על ידי הרשימה Handbook of the Birds of the World Alive  ועל ידי BirdLife International, ולאחר מכן על ידי איגוד האורניתולוגים הבין-לאומי. הפיצול נערך בשל הבדלים בגודל, הבדלים קטנים אך עקביים בניצוי, והבדלים גנטיים משמעותיים. בשל היותו המין המופיע בישראל, זכה הוא לשמור על השם העממי העברי.

שם הסוג *Eremalauda* מגיע מהלחם המילים *erēmia* (מיוונית ερημια) - מדבר; ו-*alauda*, לטינית לעפרוני (ככל הנראה מקלטית, מהמילים *al* - גדול; ו-*aud* - שיר). שם המין הספציפי *eremodites* גם הוא מיוונית, שנית עם המילה *erēmos* (ερημος) - מדבר; ו-*dutēs* (δυτης) - צוללן.

זהו מין מונוטיפי, כלומר לא תוארו תת-מינים שונים.

## תיאור
זהו עפרוני שמנמן וגדול-מקור. צבעו חום-חולי מלמעלה וחיוור יותר מלמטה עם סימונים לבנים חלשים. החזה מנוקד בעדינות, וכך גם הגב והשכמות. טבעת-העין לבנבנה. יש לו פס-שפם כהה ועדין היורד מטה מהעין, והכיפה מפוספסת בעדינות. שפת הזרימה בכנף כהה. בתעופה בולט הזנב, שצבעו שחור כולו מלמטה, ומלמעלה הוא בעל מרכז חום ושוליים שחורים. מזכיר עפרונים מדבריים אחרים, כמו עפרוני מדבר ועפרוני חכלילי, אך הוא ניכר בשילוב של חלקים עליונים מפוספסים יותר, נוצות הזנב העליונות החיצוניות השחורות (הנראות בעיקר במעוף), ומקורו הוורוד והעבה והייחודי. הזוויגים דומים. נראה כי מין זה מקורב לצחיחנים, אליהם הוא דומה עם מקורו העבה, אך הוא נבדל מהם בהיעדר דו-צורתיות זוויגית ובדגם הכנף.

נוהג להתרוצץ על הקרקע ולעצור בפתאומיות. השירה, מחרוזת של קטעים מבעבעים ומלודיים, מבוצעת גם מהקרקע וגם במעוף. הקריאות כוללות קשקוש נמוך ושריקות עדינות דו-הברתיות.

## אקולוגיה
התזונה שלו כוללת בעיקר זרעים וחרקים. נוהג לשחר אחר מזון על הקרקע. נמצא ביחיד או בזוגות בעונת הקינון, מתאסף ללהקות גדולות יותר רק מחוץ לעונת הקינון, ונוהג לנוע כנווד בתגובה לאירועי גשם.

## לקריאה נוספת
* ד"ר יואב פרלמן, האם הם יישארו לקנן השנה? זה נראה שכן... עפרונים שחורי-זנב. אתר הצפרות הישראלי, 10 באפריל 2020

## קישורים חיצוניים

* דף מידע ותמונות של המין בישראל, באתר תצפית של ליאור כסלו

## הערות שוליים

קטגוריה:עפרוניים
קטגוריה:ארץ ישראל: עפרוניים
קטגוריה:סוריה: עופות
קטגוריה:ירדן: עופות
קטגוריה:ערב הסעודית: עופות
קטגוריה:עומאן: עופות
קטגוריה:תימן: עופות
קטגוריה:איחוד האמירויות הערביות: עופות
קטגוריה:כווית: עופות
קטגוריה:עיראק: עופות
מרשם הטאבו הפלסטיני

**מרשם הטאבו הפלסטיני** הוא מיזם של הרשות הפלסטינית שנועד לבצע רישום בעלויות על הקרקעות בשטחי יהודה ושומרון, במקביל למרשם המקרקעין של המנהל האזרחי הישראלי.

## מיזם הרישום

ב־2002 הקימה הרשות הפלסטינית את "רשות הקרקעות הפלסטינית" שהחלה ברישום מקרקעין בשטחי הרשות כולל שטח C. ב־2016 נערכה רפורמה בתחום והוקמה רשות חדשה בשם "הרשות להסדרת המקרקעין והמים" בראשותו של מוחמד שראכה, והתקבלה החלטה שלטונית להתחיל לטפל בהסדרת בעלויות על קרקעות בשטח C. עד לשנת 2020 רשמה הרשות למעלה מ-1,095,000 דונם, מהם 150,817 דונם בשטח C (מתוך כלל שטח C, שהוא 3.3 מיליון דונם). הרישום הוא גם על קרקעות שאינן חקלאיות או כאלו שניתן להפשירן לבנייה.  

הרשות חוקקה חוק האוסר מכירת קרקעות לישראלי. החוק הפלסטיני הטיל בתחילה עונש מוות על המוכרים, החל משנת 2005 הוא מומר - ככל עונש מוות ברשות - למאסר עולם עם עבודות פרך. 

על פי כתבה של עקיבא ביגמן, לפי הרישום הפלסטיני מחצית משטחו של היישוב שילה וכן חלק מהשטח המוניציפלי של העיר אריאל, הם אדמות בבעלות פרטית פלסטינית.

באוגוסט 2023 הוציאה מועצת הכפר ארטאס שבין בית לחם לאפרת, קול קורא לתושבי האזור להסדיר את הקרקעות שלהם. בעקבות זאת ביצעו תושבים פלסטינים מהכפר עבודות מדידה בוואדי שליד כפרם.

### תמיכת מדינות זרות והבנק העולמי
עבור הרישום קיבלה הרשות הפלסטינית מטורקיה את מרשם הטאבו העות'מאני. בנוסף, הבנק העולמי הקצה 12 מיליון דולר לפרויקט בשנים 2020–2024. האיחוד האירופי הקדיש לנושא חלק מתוכנית תמיכה כוללת לרשות הפלסטינית על סך כ-30 מיליון אירו לשנים 2017–2022, וסוכנויות שונות של האו"ם השקיעו בנושא 3.4 מיליון דולר לשנים 2019–2023. הרשומות של הטאבו מועתקות עבור משרדי הממשלה השונים של הרשות הפלסטינית וכן עבור האו"ם למקרה של סיפוח ישראלי.

## תגובות בישראל
מדינת ישראל לא מכירה ברישומי טאבו של הרשות הפלסטינית בשטחי C. למשל, בשנת 2019 סירב צה"ל להכיר ברישומי מרשם הטאבו הפלסטיני, "מאחר שלרשות אין סמכות לנהל מרשם מקרקעין בשטחי C, נסחי הטאבו שהנפיקה חסרי כל מעמד ונעדרים תוקף משפטי.".

## קישורים חיצוניים
* 
* 
* 

## הערות שוליים

קטגוריה:הרשות הפלסטינית
קטגוריה:זכויות במקרקעין
קטגוריה:יהודה ושומרון: חוק ומשפט
כביש 8993

**כביש 8993**, הוא כביש רוחב מקומי במערב הגליל העליון, העובר בצמוד לגבול ישראל–לבנון. אורכו של הכביש הוא כ-22 ק"מ.

## היסטוריה
הכביש נסלל בשנת 1957 כדרך כבושה לקראת הקמת היישוב אדמית בשנת 1958. סלילת הכביש תוארה על ידי מנחם תלמי במעריב:
:"עד לפני זמן מה אי־אפשר היה להגיע אל משטחה של שלוחה זו אלא ברגל בשבילי בהמה. אולם, לאחרונה, עם ההחלטה ליישב את אזור אידמית המצוי שם, נסללת אל רמת ההר דרך כבושה, שבמעלותיה החריפים ועיקוליה החדים היא מזכירה את הדרך המטפסת לכיפת הר תבור. במקומות רבים עוברת דרך זו בצד תהומות תלולים ועל שפת ואדיות עמוקים. עדיין עוסקים בהתקנתה ובסילוק נקודות־התורפה המסוכנים שבה. פה ושם תראה פועל התלוי בין שמים וארץ כשהוא חוצב בפטיש האוויר בדפנות התהום; מפעם לפעם מרעידה את ההר התפוצצות עצומה המפוררת צלע של מצוק. כדי לכבוש כאן מרחק של פחות מקילומטר בקו ישר, היה הכרח לסלול דרך פיתולים בת ששה ק"מ."

באוגוסט 1965 נחנך המשך הכביש שהוביל ליישובים המוקמים אז, זרעית, שתולה ונטועה עד בירנית וכיסוי הכביש באספלט.

בשנת 2018 הוקם סמוך למושב שתולה אתר קירות מדברים, הכולל ציורי גרפיטי של אמנים ידועים, על החומה הגבוהה שמטרתה היא להסתיר את הכביש ואת המושב.

## הערות שוליים

קטגוריה:הגליל העליון: כבישים
קטגוריה:ישראל: כבישים
קטגוריה:כבישים בישראל הסמוכים לגבול
יחסי איחוד האמירויות הערביות – קזחסטן

**יחסי איחוד האמרויות הערביות–קזחסטן** נוסדו ב-1 באוקטובר 1992, כשנה אחרי שקזחסטן קיבלה עצמאות מברית המועצות. ב-1997 פתחה קזחסטן קונסוליה כללית בדובאי, ובספטמבר 2006 נפתחה השגרירות שלה באיחוד האמירויות. באוקטובר 2005 נפתחה שגרירות איחוד האמירויות באסטנה, בירת קזחסטן.

## היסטוריה
מאז כינון היחסים ב-1 באוקטובר 1992, ביקר נשיא קזחסטן הראשון, נורסולטן נזרבייב באיחוד האמירויות 14 פעמים, ואילו נשיא איחוד האמירויות לשעבר, השייח' ח'ליפה בן זאיד אאל נהיאן ביקר בקזחסטן בביקור רשמי פעם אחת, לצד שבעה ביקורים פרטיים שערך במהלך השנים.

שתי המדינות חתמו לאורך השנים על יותר מ-80 הסכמים בין–ממשלתיים ובין–משרדיים. בביקור של שר החוץ של איחוד האמירויות, השייח' עבדאללה בן זאיד אאל נהיאן בקזחסטן, נחתמו הסכמים נוספים.

## יחסים כלכליים
בין 2013 ל-2019 הייתה מגמת עלייה במסחר בין שתי המדינות. בשנת 2019 ייבאה קזחסטן מאיחוד האמירויות סחורות בשווי כולל של 50.7 מיליון דולר, ביניהן מוצרי ברזל ופלדה, מכונות ופלסטיק, ואילו איחוד האמירויות ייבאה מקזחסטן סחורות בשווי 555.4 מיליון דולר, המרכזיות שבהן הן נחושת, מתכת ופלדה.

## הערות שוליים

קטגוריה:ערכים ללא קטגוריות פיזיות - יחסי חוץ
בעיית הווקטור הקרוב ביותר

ממוזער|המחשה של בעיית הווקטור הקרוב ביותר: בכחול - וקטורי הבסיס של השריג, בירוק - וקטור חיצוני, באדום - הווקטור הקרוב
במתמטיקה, ובפרט במדעי המחשב, **בעיית הווקטור הקרוב ביותר** (**Closest vector problem** ובקיצור **CVP**) היא בעיה NP-שלמה אשר משמשת בהצפנה וברדוקציה של בעיות.

שימוש מהותי של בעיה זו הוא בפרוטוקול ההצפנה GGH. בעיה זו היא בעיית הסריג המפורסמת ביותר.

## הגדרות
בהינתן קבוצה של n וקטורים בלתי תלויים מעל \mathbb{R}^n:
* **סריג** (Lattice) L הנפרש על ידי B=\{\mathbf{b}_1,\mathbf{b}_2,...,\mathbf{b}_n\} הוא קבוצת כל הצירופים הליניאריים האפשריים של הווקטורים \mathbf{b}_i עם מקדמים שלמים, כלומר:\mathcal{L}_B = \Biggl\{ \sum_{i=0}^{n}k_i\textbf{b}_i : k_i \in \mathbb{Z}\; \; \forall i \Biggr\}, לעיתים נקרא לסריג זה **הסריג שנוצר על ידי B**
* נגדיר בנוסף את ה**דטרמיננטה של הסריג** להיות Det(\mathcal{L}_B) = |det(B)| כאשר det היא הדטרמיננטה של קבוצת הווקטורים B.
* עבור סריג \mathcal{L} נגדיר את **הסריג הדואלי**, שנסמנו \mathcal{L}^*, בתור האוסף הבא: \mathcal{L}^* = \Biggl\{ x \in \mathbb{R}^n : y^Tx \in \mathbb{Z} \; \text{for all} \; y \in \mathcal{L} \Biggr\}. טענה מרכזית היא להוכיח שאכן הסריג הדואלי הוא המרחב הדואלי של הסריג המקורי.

## ניסוח פורמלי
בעיית הווקטור הקרוב ביותר: יהי \mathcal{L} = \mathcal{L}_B ומספר חיובי 0 . בעיית הווקטור המינימלי היא למצוא וקטור b \in \mathcal{L}, b \neq 0 כך ש \lVert b \rVert \leq \lambda

## קישורים חיצוניים
* Closest Vector Problem, אוניברסיטת קליפורניה

## לקריאה נוספת

* Goldreich, Oded, et al. "Approximating shortest lattice vectors is not harder than approximating closest lattice vectors." Information Processing Letters 71.2 (1999): 55-61.

קטגוריה:בעיות נודעות במתמטיקה
חניתה רודני

**חניתה רודני** (נולדה ב-1929) היא מייסדת עמותת אנוש, כלת פרס רפפורט לעשייה נשית פורצת דרך ופעילה ציבורית. מקבלת אות הנשיא להתנדבות ותואר דוקטור לשם כבוד מהאוניברסיטה העברית בירושלים.

## ביוגרפיה
נולדה בשם אנליזה שרלוטה, לגרטרוד וריצ'רד לואוי (Lowi) בקיץ 1929 בברלין, גרמניה. בקיץ 1939, בעקבות אירועי ליל הבדולח, היא נשלחה עם קבוצת ילדים לאנגליה באחד ממשלוחי ההצלה, במסגרת הקינדר-טרנספורט.

לאחר מספר שנים בהן שהתה אצל משפחה אומנת באנגליה, עלתה לארץ ישראל יחד עם חבריה לגרעין תנועת הבונים. בארץ הוחלף שמה לחניתה והיא הגיעה לקיבוץ כפר הנשיא, בעקבות בוב רודני, בן זוגה, בעוד חברי הגרעין שלה עברו לבית העמק. התנאים בכפר הנשיא היו קשים: הקיבוץ היה עדיין בשוחות ואוהלים, האדמה הייתה קשה לעיבוד, הקור היה עז ולא היו מים זורמים וחשמל.

ב-1953 עזבה משפחת רודני את כפר הנשיא ועברה לאשקלון שם הפעילה גן ילדים של ויצו.

בשנת 1957 הצטרפה חניתה לפעילות בארגון ויצו. פעילותה נעשתה בקרב נשים וילדים ביישובי העולים החדשים מצפון אפריקה: קלחים, שדה צבי, בית קמה ושדרות. במושבים התקבלה בזעם על ידי גברים, שלא אהבו את רעיון קידום הנשים. בסבלנות רבה רכשה חניתה את אמון הגברים ואת ברכת הנשים.

לאחר שבתה אובחנה בסכיזופרניה, חיפשה רודני מענה עבור בתה, עבור מי שחלו במחלות נפש ועבור בני משפחותיהם. היא למדה את הנושא וגייסה הורים במצבה. יחד הקימו ב-1978 את עמותת אנוש, לתמיכה בפגועי נפש ומשפחותיהם. הפעילות קיבלה חסות ממשרד הבריאות, וכיום פעילים בארץ עשרות סניפים, בתים מוגנים, מועדוניות, מרכזי תעסוקה ומסגרות אחרות. רודני ניהלה את העמותה עד 2017.

על הקמת הארגון ופעילותה בארץ ובעולם זכתה במשך השנים בפרסים ותארים בהיותה אישה מחוללת שינוי, ביניהם אות הנשיא למתנדב ו"הישראלית היפה" המסמל יופי חיצוני ופנימי.

רודני, כמייסדת וכחברה בפדרציה העולמית לבריאות הנפש, ייצגה את ישראל בקונגרסים בינלאומיים לבריאות הנפש. ב-1983 ארגנה קונגרס מקצועי בהר הצופים, ירושלים, וזכתה לתמיכה ולהכרה מאנשי האקדמיה בארץ ובחו"ל.

בל"ג בעומר, 15 במאי 1949, התחתנו חניתה ובוב בכפר הנשיא. זו הייתה החתונה הראשונה שנערכה בקיבוץ מאחר שחתונות קודמות התקיימו במטולה. לזוג שני ילדים. ב, רודני מתגוררת בכפר סבא.

## פרסים ואותות הוקרה בהם זכתה
* פרס רפפורט לעשייה נשית פורצת דרך ומחוללת שינוי בחברה הישראלית
* חברת כבוד של מועדון רוטרי בשנים 2002–2007
* תואר דוקטור לשם כבוד מטעם האוניברסיטה העברית בירושלים (2013)
* תעודת יקירת הארגון והקהילה של ארגון יוצאי מרכז אירופה (2017)

## כתביה
* חניתה רודני, **החיים הם מתנה**, ספר אוטוביוגרפי בהוצאה עצמית. 2003

## ראו גם
* 
* חניתה רודני באתר ארגון יוצאי מרכז אירופה

## הערות שוליים

2023 01
קטגוריה:ניצולי הקינדר-טרנספורט
קטגוריה:ניצולות השואה: גרמניה
קטגוריה:תנועות מיישבות
קטגוריה:כפר סבא: אישים
קטגוריה:עולות לאחר קום המדינה: 1948–1950
קטגוריה:ישראליות ילידות גרמניה
קטגוריה:ישראליות שנולדו ב-1929
פאביו ססאר מונטזינה

**פאביו ססאר מונטזינה** (בפורטוגזית: **Fábio César Montezine** בערבית: **فابيو سيزار مونتيزإني**; נולד ב-24 בפברואר 1979) הוא כדורגלן עבר ברזילאי בעל אזרחות קטרית ששיחק בעמדת הקשר.

## קריירת מועדונים
מונטזינה התחיל את הקריירה שלו במחלקת הנוער של סאו פאולו ובגיל 21 הצטרף לקבוצה הבוגרת של סנטה קרוס.

בינואר  חתם בוויקטוריה פלזן מליגת העל הצ'כית. ב-8 באפריל 2001 ערך את הופעת הבכורה שלו בקבוצה בהפסד 3-0 לבאניק אוסטרבה. ב-18 במאי הבקיע את שער הבכורה שלו בקבוצה בתיקו 3-3 נגד ויקטוריה ז'יז'קוב.

ב-1 ביולי 2001 הצטרף לאודינזה מהסרייה א' אך כעבור זמן קצר הושאל לנאפולי. בסיום העונה רכשה נאפולי את כרטיס השחקן שלו והוא חתם במועדון לשנתיים.

ב-8 באוקטובר 2004 חתם באבלינו.

בקיץ  חתם באל-ערבי מליגת העל הקטרית. כעבור שנה חתם באום סלאל עמה זכה בגביע בעונת . בינואר  חתם בא-ריאן עמה זכה בגביע שלוש פעמים. בהמשך הקריירה חזר לקדנציה נוספת בשתי קבוצות האחרונות ובקיץ  פרש מכדורגל.

## קריירה בינלאומית
בזכות ההצלחה שלו בקטר והעובדה שעברו 5 שנים מאז שעבר לגור במדינה (לצורך עבודתו), ססאר קיבל אזרחות קטרית שהקנתה לו את הזכות לשחק בנבחרת קטר. ב-10 בינואר 2008 ערך את הופעת הבכורה שלו בנבחרת בתיקו 0-0 נגד . ב-26 במרץ הבקיע צמד בניצחון 0-2 נגד .

ססאר השתתף עם הנבחרת גם בגביע אסיה בכדורגל 2011.

## תארים
; אום סלאל
*גביע האמיר: 

; א-ריאן
*גביע האמיר: , , 
*ליגת העל הקטרית: 

## קישורים חיצוניים

קטגוריה:כדורגלנים קטרים
קטגוריה:כדורגלנים ברזילאים
קטגוריה:קשרי כדורגל קטרים
קטגוריה:קשרי כדורגל ברזילאים
קטגוריה:כדורגלני ויקטוריה פלזן
קטגוריה:כדורגלני אודינזה
קטגוריה:כדורגלני נאפולי
קטגוריה:כדורגלני אבלינו
קטגוריה:כדורגלני אל-ערבי (קטר)
קטגוריה:כדורגלני אום סלאל
קטגוריה:כדורגלני א-ריאן
קטגוריה:כדורגלני נבחרת קטר
קטגוריה:כדורגלני גביע אסיה 2011
קטגוריה:קטרים שנולדו ב-1979
קטגוריה:ברזילאים שנולדו ב-1979
אימפקט בית השקעות

**אימפקט בית השקעות בע"מ** הוא בית השקעות ישראלי.

## היסטוריה
אימפקט בית השקעות הוקם בשנת 1996 כחברת בת של בנק איגוד לניהול תיקי השקעות.
החברה תפקדה כזרוע המתמחה של הבנק בהשקעות, ונתנה מענה ללקוחות מהבנק ומחוצה לו בשוק ההון. החברה עסקה בייעוץ ובניהול תיקי השקעות עבור לקוחות מוסדיים, עסקיים ופרטיים, בעיקר של בנק אגוד.
מנהל ההשקעות הראשי של החברה היה צחי ליבוביץ.

שמאל|ממוזער|200px| הסמליל הראשון של אימפקט כחברת ההשקעות של בנק איגוד

במהלך 2002 רכשה אימפקט את חברת אמנר - ניהול תיקי השקעות. בעקבות הרכישה גדל היקף ניהול הנכסים והגיע לסכום כולל של כ-850 מיליון ש"ח. באותה שנה מונה זוהר גודס למנכ"ל בית ההשקעות.

בתחילת 2005 התמנתה רינה שפיר למנכ"לית בית ההשקעות.

שמאל|ממוזער|200px|הסמליל של אימפקט כחברת בת של בנק איגוד

בשנת 2009 התמנה למנכ"ל החברה צחי רודניק, שלפני כן שימש כמנהל המחקר בבית ההשקעות האמריקאי אוסקר גרוס (Oscar Gruss). בשנה זו ניהל בית ההשקעות כשני מיליארד ש"ח.

עד אוקטובר 2014 החברה הייתה חברת בת של בנק אגוד, ומשרדי החברה שכנו במטה של בנק איגוד ברחוב אחוזת בית בתל באביב.

בעקבות הרפורמה שבאה לאחר ועדת בכר והשינויים המבניים בתחום, התקבלה ב־2014 ההחלטה בדירקטוריון בנק אגוד למכור את בית ההשקעות. אימפקט נמכר בתהליך של
management buy out שבו הנהלת החברה בראשות המנכ"ל צחי רודניק, וקבוצה נוספת בראשות משפחת בנקאים שווייצרית, שהחליטה להעמיק את השקעותיה בישראל ובמיוחד בתחומי בנקאות פרטית ושוק ההון רכשו את בית ההשקעות.

שמאל|ממוזער|200px| סמליל בית השקעות אימפקט לאחר המכירה מבנק איגוד

תחת הבעלות החדשה החברה הרחיבה את תחום פעילותה לקרנות נאמנות וקרנות גידור בישראל.

## פעילות עסקית כיום
אימפקט בית ההשקעות מנהל נכסים ללקוחות פרטיים, מוסדיים, וחברות, באמצעות ניהול תיקי השקעות, קרנות נאמנות, ניהול קרן השתלמות וקופת גמל בניהול אישי (IRA) וקרן גידור. בית ההשקעות מציע מגוון שירותי חיסכון והשקעה, עם התמקדות בניהול השקעות אקטיבי.

אימפקט מנהלת גם מחלקת מחקר ואנליזה וייעוץ ללקוחות מוסדיים. בנוסף החברה מספקת שירותי מסחר בניירות ערך ללקוחות פרטיים ומוסדיים, ושירות ניהול תיקים דיגיטלי.

### אימפקט ניהול תיקים
לאחר מכירת בית ההשקעות על ידי בנק איגוד, המשיכו רוב הלקוחות את ניהול ההשקעות והתיקים בחברה. פעילות ניהול התיקים של החברה מורכבת מתמהיל של חברות וגופים מוסדיים, לצד לקוחות פרטיים בעלי הון אישי גבוה. לחברה מגוון מסלולי ניהול תיקים ובהם תיקי השקעות בחו"ל, תיק השקעות סולידי, ועוד.

### אימפקט קרנות נאמנות
מאז הפרדת בית ההשקעות מבנק איגוד ופתיחת האפשרות הרגולטורית, החברה שמה לה ליעד להרחיב את תחום פעילותה לתחום קרנות הנאמנות בישראל. החברה מציעה קרנות נאמנות ברמות סיכון שונות.
המנהל החיצוני של קרנות החברה הוא "איילון קרנות נאמנות בע"מ".

### אימפקט דיגיטל
החברה מפעילה שירות ניהול תיקים אישי דיגיטלי, המאפשר פתיחת תיק מנוהל באופן דיגיטלי ומיועד לתיקי השקעות בהיקף נמוך יותר מניהול התיקים המסורתי.

### אימפקט IRA
החברה מציעה פתרונות חיסכון לטווח ארוך, באמצעות קופת גמל בניהול אישי, וכן קרן השתלמות בניהול אישי.

## קישורים חיצוניים
* 
* בתי השקעות מובילים ממליצים: הסקטורים המומלצים וממה להיזהר ?
* אולפן כלכליסט TV - אנליסט צחי רודניק, מנכ"ל אימפקט
* 
* 

## הערות שוליים

קטגוריה:בתי השקעות ישראלים
קטגוריה:חברי הבורסה לניירות ערך בתל אביב
קטגוריה:בני ברק: חברות
קטגוריה:ישראל: חברות שהוקמו ב-1996
מלכות שמיים

הקונספט **מלכות שמיים** מתייחס לממשלה או תחום בו אלוהים הוא ריבון או השליט. הקונספט מופיע בכל הדתות האברהמיות - היהדות, האסלאם ובעיקר הנצרות - כאשר במקרים מסוימים נעשה לחלופין שימוש במונח **מלכות אלוהים**. המקור של המונח הוא בתנ"ך העברי, על אף שבתנ"ך לא נאמר במפורש "מלכות אלוהים".

"מלכות אלוהים" וצורתה המקבילה "מלכות שמיים" הם מהמרכיבים המרכזיים בתורתו של ישו בברית החדשה, נושא הוא נטה להטיף באמצעות משלים. בברית החדשה נעשה שימוש במונח מעל ל-100 פעמים. בנצרות המונח מתייחס לשלטון או לריבונותו של אלוהים על כל הדברים, בניגוד לשלטון של המעצמות, ובפרט לשלטון של האימפריה הרומית, שכבשה את אזור ארץ ישראל בה ישו גר.

הקוראן אינו כולל את המונח "מלכות אלוהים", אלא במקום זאת את הפסוק שעוסק בכיסא האל המקיף את השמים והארץ. הקוראן מתייחס גם לאברהם שראה את "מלכות השמיים". גם כתבי הדת הבהאית משתמשים במונח "מלכות אלוהים".

## בתנ"ך
השימוש המקורי בקונספט נעשה בתנ"ך, בו ישנן התייחסויות רבות ל"מלכותו" ול"מלכותך", בניגוד לכתבי הדתות האברהמיות האחרות בהן נאמר באופן ישיר "מלכות אלוהים".

לפי ספר בראשית, בני האדם הראשונים מרדו בכוונה בריבונותו של אלוהים, ולכן גורשו מגן עדן.

בתנ"ך מוצג אלוהים כמלך ישראל האמיתי, כאשר מלכי ישראל נבחרים למשול בעם בשם אלוהים.

## ראו גם
* אפוקליפסה
* קדיש
* הדרשה על ההר
* כיסא הכבוד

## קישורים חיצוניים

קטגוריה:אסכטולוגיה אסלאמית
קטגוריה:אסכטולוגיה יהודית
קטגוריה:ניבים וביטויים תנ"כיים
קטגוריה:הפולמוס היהודי-נוצרי
נוירופפטיד Y

**נוירופפטיד Y** (באנגלית: **Neuropeptide Y**; בקיצור: **NPY**) הוא נוירופפטיד בן 36 חומצות אמינו המעורב בתהליכים פיזיולוגיים שונים במערכת העצבים המרכזית וההיקפית כאחד. NPY זוהה כפפטיד השכיח ביותר הקיים במערכת העצבים המרכזית של היונקים, המורכבת מהמוח ומחוט השדרה. הוא מופרש לצד נוירוטרנסמיטורים אחרים כגון GABA וגלוטמט.

במערכת העצבים האוטונומית הוא מיוצר בעיקר על ידי נוירונים של מערכת העצבים הסימפתטית ומשמש כמכווץ כלי דם חזק וגם גורם לצמיחה של רקמת שומן. במוח, הוא מיוצר במקומות שונים כולל ההיפותלמוס, וההנחה היא שיש לו מספר פונקציות, כולל: הגברת צריכת המזון ואגירת אנרגיה כשומן, הפחתת חרדה ומתח, הפחתת תפיסת כאב, השפעה על הקצב הצירקדי, הפחתת רצונות, צריכת אלכוהול, הורדת לחץ דם ושליטה בהתקפים אפילפטיים.

## תפקיד ביולוגי
נוירופפטיד Y זוהה כמסונתז בנוירונים GABAergic ופועל כמוליך עצבי במהלך תקשורת בין תאית. NPY מפעיל את רוב השפעותיו באמצעות קולטני נוירופפטיד Y, בעיקר Y1, Y2, Y4 ו-Y6. כל הקולטנים סומנו כמשתתפים בפעילות העברה פוסט-סינפטית, אך נמצא שהקולטן Y2 מעורב גם בעיבוד פרה-סינפט.

הקולטן שאליו נקשר NPY הוא קולטן צמוד חלבון G במשפחת ה-Rhodopsin like 7-transmembrane GPCR. חמישה תת-סוגים של הקולטן NPY זוהו ביונקים, ארבעה מהם מתפקדים בבני אדם. תת-הסוגים Y1 ו-Y5 הם בעלי תפקידים ידועים בגירוי לאכילה, בעוד של-Y2 ו-Y4 נראה כי יש תפקידים בעיכוב תיאבון ( יצירת תחושת שובע).

### התפתחות תאים וניורוגנזה
נוירופפטיד Y הוגדר כממלא תפקיד חשוב בנוירוגנזה בחלקים שונים של המוח. שני אזורים ספציפיים במוח שבהם NPY משפיע על נוירוגנזה הם האזור התת-חדרי והג'ירוס המשונן של ההיפוקמפוס. אזורים אלה הם המקום שבו מתרחשים צמיחת תאים והתפשטות בבגרות.

## משמעות קלינית
תפקידו של נוירופפטיד Y זכה לתשומת לב רבה בשל מעורבותו באלכוהוליזם בשל מגוון ההשפעות הפיזיולוגיות שלו. הוכח כי נוירוני NPY מקיימים אינטראקציה עם מסלולי תגמול ורגשות דופמינרגיים בגרעין האקומבנס ובאמיגדלה, בהתאמה. הוכח כי רמות ביטוי NPY והעדפת אלכוהול מפגינים קשר הפוך. נוירופפטיד Y נחשב לפפטיד אנדוגני חרדתי וניתן לווסת את רמותיו על ידי מתח. הוכח שרמות גבוהות יותר של קולטני Y1 ו-Y5 באמיגדלה גורמות לרמת חרדה מופחתת. בנוסף, הקולטן Y1 נקשר להשפעות חרדה במוח הקדמי בעוד Y2 נקשר ל-pons.

לעומת זאת, רמות גבוהות יותר של NPY עשויות להיות קשורות לחוסן ולהתאוששות מהפרעת דחק פוסט-טראומטית ועם הנחתה של תגובת הפחד, מה שמאפשר לאנשים לבצע ביצועים טובים יותר במתח קיצוני.

## קישורים חיצוניים

## הערות שוליים

קטגוריה:גנים בכרומוזום 7 באדם
קו הרכבת אשקלון–הרצליה

**קו הרכבת אופקים-הרצליה** הוא קו רכבת ראשי של רכבת ישראל בין תחנת הרכבת אופקים לתחנת הרכבת הרצליה,
ועובר בכמה מסילות: מסילת השרון, המסילה המזרחית החדשה, מסילת הירקון, מסילת איילון, מסילת תל אביב – פלשת, מסילת לוד-אשקלון ומסילת אשקלון–באר שבע. תדירות הקו עומדת על כרבע שעה, והקו מחושמל לגמרי. הוא עובר בערים מרכזיות בהן חולון, ראשון לציון, תל אביב-יפו, פתח תקווה, הרצליה ואשדוד. הקו מסומן בצבע אדום במפת רכבת ישראל.

## ראו גם
* רכבת ישראל
* תחנת הרכבת אופקים
* תחנת הרכבת הרצליה 
*מסילת השרון 
*מסילת לוד-אשקלון 
*מסילת החוף 
*מסילת איילון

2023 01
קטגוריה:קווי רכבת
קטגוריה:רכבת ישראל
ליר עיסא

**ליר עיסא** (בערבית: **لير عيسى**; נולד ב-27 באוגוסט 2000) הוא שחקן ישראלי.

## ביוגרפיה
עיסא נולד ביפו, והוא בנם של השחקן הערבי-נוצרי-מרוני, נורמן עיסא, ושל המחזאית היהודייה-ישראלית גדעונה רז. אחיו הצעיר הוא השחקן שון עיסא.  

למד בתיכון גימנסיה "הרצליה" בתל אביב, שם למד במגמות תיאטרון ויחסים בין-לאומיים. בתקופת לימודיו התיכוניים השתתף גם בסדנת לימודי תיאטרון לנוער בתיאטרון הבימה. ב-2018 החל ללמוד במכינה בסטודיו למשחק ניסן נתיב, ובין השנים 2019–2022 למד בסמינר הקיבוצים המכללה לחינוך לטכנולוגיה ולאמנויות שבתל אביב.

דובר שוטף את השפות הערבית (מצד אביו) והעברית (מצד אמו).

## קריירה
### תיאטרון
במסגרת הפקות סיום-השנה במגמת התיאטרון בה למד בתיכון, השתתף עיסא במחזה המקורי "הוראות הפעלה" מאת שירלי בייטל-נתיב, בתפקיד מיקי. כמו כן, במסגרת לימודיו בנוער-הבימה הוא השתתף במחזות "הנחשול", בתפקיד תום, ו"כולם רוצים לחיות" מאת חנוך לוין, בתפקיד פוזנא.

בנובמבר 2022 השתתף בהצגה "ריקודו של ג'ינגיס כהן", שהועלתה באולם 4 שבתיאטרון הבימה. בהצגה הוא מגלם את דמותו הראשית של קומיקאי יהודי בתקופת השואה. עבור תפקיד זה היה עליו ללמוד יידיש.

משנת 2025 הוא מופיע במחזה "מי בעד" בתיאטרון הקאמרי, ובו מגלם תפקיד של מתמודד נפש. 

### טלוויזיה וקולנוע
ב-2011 גילם עיסא את הדמות של רובי (ראובן הצעיר) בחיזיון של ראובן (מנהל המלונ"ה) ויונתן (אחד מילדי המעון), בסדרה "החולמים" (לקראת סוף עונה 2), של ערוץ הילדים.

ב-2020 גילם עיסא חייל סורי בסדרת הדרמה "שעת נעילה" של כאן 11.

בשנת 2021 הוא השתתף בסדרת הנוער "פלמ"ח" של yes, בתפקיד עמיר, נער ערבי שנכלא בכלא עכו. באותה שנה השתתף בסרט "תמונת הניצחון" בבימויו של אבי נשר, שם גילם מצרי בשם סעיד שעובד עבור מפיק יומני קולנוע.

משנת 2022, משחק בתפקיד מרכזי בסדרת הפנטזיה "כראמל" מבית כאן חינוכית, בתפקיד גול (גבריאל) ג'רום.

ב-2023 החל לשחק בסדרת דרמת הנעורים "מדרסה" (בערבית: مدرسة - "בית ספר") של סייד קשוע בכאן חינוכית ומכאן 33. הסדרה עוסקת בבית ספר דו-לשוני יהודי-ערבי בירושלים. עיסא מגלם את ח'אלד ברהום, הדמות הגברית הראשית בסדרה, שמתאהב בדמות הנשית הראשית בסדרה, שירה אברהמי (שירה יוסף).

## פילמוגרפיה

### טלוויזיה

### קולנוע

## קישורים חיצוניים

## הערות שוליים

קטגוריה:ערבים נוצרים ישראלים
קטגוריה:בוגרי גימנסיה הרצליה
קטגוריה:בוגרי בית הספר למשחק של סמינר הקיבוצים
קטגוריה:שחקנים ערבים ישראלים
קטגוריה:נוצרים מזרח תיכוניים
קטגוריה:ישראלים שנולדו ב-2000
מוזיאון המקווה היהודי בבישהיים

ממוזער|שמאל|250px|המקווה והמדרגות המובילים אליו
ממוזער|שמאל|250 פיקסלים|המקווה היהודי בבישהיים
**מוזיאון המקווה היהודי בבישהיים** (באנגלית: **Bischheim Musée du bain rituel juif**) הוא מוזיאון בעיירה בישהיים , הנמצאת במטרופולין של העיר שטרסבורג, בצפון מזרח צרפת. בשנת 1650 רכש הבנקאי היהודי ברוך לוי את הבניין, והקים במרתף שלו מקווה טהרה. בשנת 1977 סווג הבניין על ידי שלטונות צרפת כאנדרטה היסטורית לאומית.

## היסטוריה

הבניין נבנה על ידי סטטמייסטר ז'אק פרדריק בוקלין דה בוקלינסאו, בנו השני של ז'אן-פיליפ בוקלין, כשמחצית ממנו עשוי עץ. בשנת 1650 הבנקאי היהודי ברוך לוי רכש אותו במהלך המהפכה הצרפתית. הוא בנה במרתף הבניין מקווה, על בסיס מעיין תת-קרקעי טבעי שנבע במקום שספק מים זכים למקווה. מקווה בישהיים מהווה דוגמה יוצאת דופן למקוואות.

ב-17 במאי 1977 סווג המקווה כאנדרטה היסטורית. לאחר הוא שוחזר בקפידה. הבניין משמש גם כספרייה העירונית.

## תיאור
גרם מדרגות לולייניות עם 48 מדרגות, מוביל אל הקמרון, שנבנה בסגנון רנסאנס, המתוארך לרבע האחרון של המאה ה-16. גרם המדרגות שופץ לחלוטין. גובהו כ-7.5 מטרים, באמצע הדרך בירידה למקווה נמצאת מלתחה בשטח של כ-7 מטרים רבועים. בקיר ישנן גומחות להצבת נרות או מנורות שמן. בור הטבילה עצמו נחפר באדמת סחף בעומק שמעל ל־8.5 מטרים מתחת לפני הקרקע, שניזון ממי תהום. בתקופות של גשמים עזים סופקו מים צלולים לבור הטבילה. בתקרת הבור המקומרת ישנם שני פתחים המאפשרים להוסיף מים חמים כדי לחמם מעט את 500 הליטרים של מים שהיו בבור הטבילה. גובה המקווה מעל בור הטבילה כ-4 מטרים משפת בור הטבילה.

## במוזיאון
חדר דוד זינצהיים (על שם הרב יוסף דוד זינצהיים) של המוזיאון בקומת הקרקע מציג אוסף של חפצי דת ומסמכים יהודיים הקשורים לתולדות יהדות בישהיים. החפצים כוללים ספרי תורה, כד יין לקידוש וחנוכייה. חלק מהחלל משמש להצגת מסמכים וחפצים הקשורים לחייו של אמיל ולדטויפל (1837–1915), יליד בישהיים שנחשב לאבי הוואלס הצרפתי, ומי שמונה למנהל מוזיקת המחול של נפוליאון השלישי ב-1865.

## קישורים חיצוניים
* 
* מוזיאון המקווה היהודי בבישהיים באתר גוגל Street View - ינואר 2023
* אודות מוזיאון המקווה, באתר visit.alsace 
* רובר וייל, המקווה היהודי בשטרסבורג, 1986, באתר ליהדות אלזס ולורן 
* רובר וייל, המקווה בבישהיים, 1977, באתר ליהדות אלזס ולורן 

* 


## הערות שוליים

קטגוריה:יהדות צרפת
קטגוריה:יהדות אלזס
קטגוריה:צרפת: מוזיאונים
קטגוריה:גראנד אסט: מבנים
מרכז שווייץ

**מרכז שווייץ** (בגרמנית: **Zentralschweiz**, בצרפתית: **Suisse centrale**) הוא אחד משבעת האזורים סטטיסטיים  של שווייץ, לפי החלוקה הסטטיסטית המקובלת באיחוד האירופי ובאיגוד הסחר החופשי האירופי ובעוד כמה מדינות באירופה, המכונים NUTS2.  הוא ממוקם מצפון לרכס האלפים. האזור מכיל שיעור גבוה של דוברי גרמנית שווייצרית. העיר הגדולה ביותר באזור מרכז שווייץ היא לוצרן.

לפי ההגדרה הרשמית אזור מרכז שווייץ כולל את הקנטונים לוצרן, נידוולדן, אובוולדן, שוויץ, אורי וצוג.

נכון ל-31 בדצמבר 2019 מנתה אוכלוסיית אזור מרכז שווייץ 818,962 תושבים.

## גלריית תמונות

Panoramic view from Mount Pilatus of Lake Lucerne, Mount Rigi, Lake Zug and the city of Lucerne.jpg|250px|לוצרן
Bannalpsee.jpg|אגם בנאלפסי שבקנטון נידוולדן
Arnisee Lake.JPG|אגם ארניסי שבקנטון אורי


## ראו גם
* גאוגרפיה של שווייץ
* הקנטונים של שווייץ

## קישורים חיצוניים

* 

קטגוריה:שווייץ: גאוגרפיה
נחיתת חירום (סרט)

**נחיתת חירום** (באנגלית: **Plane**) הוא סרט פעולה אמריקאי משנת 2023 בבימויו של ז'אן-פרנסואה ריצ'ט על פי תסריט מאת צ'ארלס קאמינג וג'יי פי דייוויס. בסרט מככבים ג'רארד באטלר, מייק קולטר, יוסון אן וטוני גולדווין. העלילה מתרכזת סביב הטייס (באטלר) שחובר לאסיר הנאשם ברצח (קולטר), זאת כדי להציל את נוסעיו משהייה בשטח עוין בו הם נחתו לאחר נחיתת חירום.

הסרט צולם בפוארטו ריקו. הוא יצא לאקרנים בארצות הברית ב-13 בינואר 2023.

## עלילה
הסרט מתחיל בהכנות לטיסה אזרחית שגרתית מסינגפור לטוקיו. על הטיסה ישנם רק 14 נוסעים ובהם אסיר נמלט שהואשם ברצח ושוטר המלווה אותו. הטיסה נקלעת לסופה קשה ולמערכות במטוס נגרמים נזקים קריטיים. הטייס מבצע נחיתת חירום במקום שנראה כאי נידח. עד מהרה הוא מבין שהאי שהוא נחת בו הוא האי ג'ולו , אזור נידח בפיליפינים הנשלט על ידי מיליציות אנטי-ממשלתיות חמושות. הטייס ברודי משחרר את האסיר מהאזיקים ויחד הם מחפשים אפשרות ליצור תקשורת עם העולם החיצוני. בינתיים מיליציה מקומית מוצאת את הנוסעים ולוקחת אותם כבני ערובה, מתוך כוונה לדרוש עבורם ממשפחותיהם דמי כופר גדולים. יחידת הצלה שמגיעה למקום נקלעת לקרב יריות עם החוטפים. החטופים מצליחים להימלט חזרה לכיוון המטוס והטייס מצליח להמריא בשנית ולנחות בשלום באי סמוך.

## צוות השחקנים
*ג'רארד באטלר – ברודי טוראנס, הטייס
*מייק קולטר – לאיס גאספר, האסיר שהואשם ברצח
*יוסון אן – סמאול דיל, טייס המשנה
*טוני גולדווין – סקארסדייל, עומד בראש כוח החילוץ
*דניאלה פינדה – בוני ליין, הדיילת הראשית

## קישורים חיצוניים
* 

#### ביקורות
* 
* 

קטגוריה:סרטים אמריקאיים משנת 2023
קטגוריה:סרטי פעולה אמריקאיים משנת 1997
קטגוריה:סרטי תעופה אמריקאיים
קטגוריה:סרטים שמתרחשים במטוס
קטגוריה:סרטים על טרור באסיה
מוחארק (מחוז)

**מחוז מוחארק** (בערבית: **محافظة المحرق**) הוא הקטן שבמחוזות בחריין. שטחו הוא 64.8 קילומטרים רבועים ונכון לשנת 2010 מתגוררים בו 189,114 תושבים.

המחוז מורכב ממספר איים, הגדול שבהם (מהווה כ־77% משטח המחוז) הוא האי מוחארק. בירת המחוז היא העיר מוחארק.

## תחבורה
בשטח המחוז נמצא נמל התעופה הבין-לאומי בחריין. האיים במחוז מחוברים זה אל זה באמצעות גשרים.

## קישורים חיצוניים
*  

## הערות שוליים

קטגוריה:בחריין: חלוקה מנהלית
גרייט נק

**גרייט נק** (באנגלית: **Great Neck**) הוא אזור בלונג איילנד, ניו יורק, המכסה חצי אי על החוף הצפוני של לונג איילנד וכולל תשעה כפרים, ומספר כפרים לא מאוגדים, כמו גם אזור מדרום לחצי האי ליד לייק סקסס וטריטוריית הגבול של קווינס. בכפר המשולב גרייט נק היו 9,989 תושבים במפקד האוכלוסין של 2010, בעוד שאזור גרייט נק הגדול יותר כולל קהילת מגורים של כ-40,000 איש בתשעה כפרים בעיירה נורת' המפסטד, שמתוכם היא גרייט נק. הרביע הצפון מערבי. לגרייט נק יש חמישה מיקודים (11020–11024), המאוחדים על ידי מחוז פארק, מחוז ספרייה אחד ומחוז בית ספר אחד.

במקום יש קהילה יהודית גדולה וזוהי עיר תאומה עם היישוב הישראלי עלי שבשומרון.

## ערים תאומות

* 

## קישורים חיצוניים
* 

## הערות שוליים

קטגוריה:מדינת ניו יורק: יישובים
קנאת סופרים תרבה חכמה

**קנאת סופרים תרבה חכמה** היא אמרה בעברית המשבחת קנאה ותחרות אשר תוצאותיה הם השבחת התוצרת אשר היריבים מפיקים. לעיתים נקראת בקיצור **קנאת סופרים**.

## מקור האמרה
האמרה לקוחה מדברי חז"ל במסכת בבא בתרא מהתלמוד הבבלי אשר הסבירו את תקנת עזרא הסופר שהיו מושיבים מלמד זה לצד זה ואין חוששים שהדבר יגרום להם להתרשל בעבודתם משום  ופירש רש"י: .

## התפתחות האמרה

לקראת סוף המאה ה-18 עם תחיית הלשון העברית החל להתפתח השימוש באמרה בהקשר של קנאה בספרות הכתובה; כך ב-31 בינואר 1861 נכתב בעיתון המליץ כי רק על ידי ריבוי כתבי עת עבריים "קנאת סופרים תרבה חכמה בישראל", וב-16 בפברואר 1865 צוין כי קיימת "קנאת סופרים בין המומחים שבמדעים השונים".

כיום משמשת האמרה לתיאור כלל היריבויות הראויות אשר תוצאותיהן הן השבחת התוצרת אשר היריבים מפיקים בשלל נושאים כגון יצירת מוזיקה, עבודת האלוהים ופוליטיקה.

## קנאת סופרים ביהדות
הרב אברהם יצחק הכהן קוק כתב כי קיים חיסרון אף בקנאה נעלה זו, ולעתיד לבוא יתקיימו דברי חז"ל:  - "יוחל להיות מאיר אור הנשמה של החכמה העליונה מכל קנאה, שהיא למעלה מחכמת סופרים".

רבי מנחם מנדל שניאורסון אמר כי קנאת בני יעקב ביוסף המתוארת בסיפור מכירת יוסף לא הייתה קנאה סתמית אלא קנאת סופרים שעורר בהם יעקב מתוך כוונה לשבח את עבודת האלוהים שלהם באמצעותה.

## קנאת סופרים בספרות
ב-15 בפברואר 1809⁩ פורסם בכתב העת המאסף קינה בה נכתב: "אך שאנן ושקט רק בצל עמל ובקנאת סופרים יוציאו פרי".

בפברואר 2021 הוציאה הסופרת הישראלית מאיה ערד את ספרה "קנאת סופרות" אשר שמו נגזר מאמרה זו.

### קנאת סופרים בספרות ההלכתית
בשנת 1730 פרסם הרב חנניה בן מנחם קזיס את ספרו "קנאת סופרים" העוסק בספר המצוות של הרמב"ם.

ב-1974 הוציא הרב שלמה קלוגר את ספרו "קנאת סופרים" העוסק בהלכות סת"ם.

## ראו גם

* נאה דורש נאה מקיים

## קישורים חיצוניים

* 

## ביאורים

## הערות שוליים

קטגוריה:אמרות חז"ל
הלגה יונג

**הלגה ויקטור יונג** (בשוודית: **Helge Victor Jung**; 23 במרץ 1886 – 3 בינואר 1978) היה גנרל שוודי אשר היה המפקד העליון (מקביל לרמטכ"ל) השני של צבא שוודיה.

## ביוגרפיה
יונג נולד ב-23 במרץ 1886 במאלמה, בנם של ויקטור יונג ואשתו מריה לבית לבאן. בין 1903–1904 למד היסטוריה באוניברסיטת לונד. ב-1904 הוא התגייס לצבא שוודיה ולמד באקדמיה הצבאית קרלברי. ב-1906 סיים את לימודיו והועלה לדרגת לויטננט משנה. ב-1909 הועלה לדרגת לויטננט. בין 1916–1917 למד במכללת הסגל המלכותית של הצבא השוודי. בין 1919–1922 שימש כמורה באקדמיה הצבאית קרלברי. ב-1921 הועלה לדרגת האופטמן.

בין 1922–1926 שירת יונג במחלקת ההיסטוריה של המטה הכללי, ולאחר מכן היה מורה לתולדות המלחמה ואסטרטגיה במכללת הסגל המלכותית של הצבא השוודי בין השנים 1926–1928. הוא הועלה לדרגת אובר-לויטננט ב-1928, ולאחר מכן היה ממלא מקום ראש מחלקת ההיסטוריה במטכ"ל מ-1928 עד 1929 וראש המחלקה מ-1929 עד 1933. בשנת 1933 הועלה לדרגת אוברסט-לויטננט ולאחר מכן היה ראש מחלקת החוץ במטכ"ל עד 1936.

ב-12 ביוני 1936 הועלה יונג לדרגת אוברסט ומונה למפקד רגימנט הרגלים הצפוני של סקניה ב-1 באוקטובר של אותה שנה. אולם עוד לפני שהספיק להיכנס לתפקיד, הוא מונה ב-30 ביוני להיות ממלא מקום ראש המשרד הצבאי להגנת היבשה ב-1 באוגוסט, תפקיד שמילא עד 30 ביוני 1937, אז מונה לראש מטה ההגנה. תפקיד בכיר, אך טכני בעיקרו. ב-1938 הוא הועלה לדרגת גנרל-מאיור, וב-1 באוקטובר 1940 מונה למפקד הדיוויזיה ה-2. ב-1 באוקטובר 1942 מונה למפקד המחוז הצבאי ה-2. וב-1 באוקטובר 1943 הועבר לשמש כמפקד המחוז הצבאי ה-4 והמפקד הכללי של סטוקהולם.

ב-31 בדצמבר 1943, יונג הועלה לדרגת גנרל-לויטננט. ב-31 במרץ 1944 החליף את אולוף תורנל בתפקיד המפקד העליון (מקביל לרמטכ"ל) של הצבא השוודי. ב-10 במרץ 1944 הועלה לדרגת גנרל. בתקופת כהונתו כמפקד העליון הוא פעל בהתאם למדיניות הממשלה להרחיק את שוודיה מהמלחמה ככל האפשר. לאחר המלחמה הוא התנגד להסגרתם של אנשי ואפן אס אס מהארצות הבלטיות שנמלטו לשוודיה, לידי ברית המועצות. הבלטים הוסגרו לבסוף, וחלקם נידונו למוות בידי הסובייטים.

ב-31 במרץ 1951 פרש יונג מהצבא. הוא חי בסטוקהולם עד מותו ב-3 בינואר 1978.

## קישורים חיצוניים

* ביוגרפיה של הלגה יונג

קטגוריה:גנרלים שוודים
קטגוריה:המפקד העליון של הכוחות המזוינים של שוודיה
קטגוריה:מפקדים בלגיון הכבוד
קטגוריה:קצינים בלגיון הכבוד
קטגוריה:ילידי 1886
קטגוריה:נפטרים ב-1978
סיון הנדלסמן

**סיון הנדלסמן** (נולדה ב-1986) היא במאית תיאטרון ישראלית.

## ביוגרפיה
הנדלסמן נולדה ב-1986 בתל אביב. בתו הבכורה של דני הנדלסמן, רכז מגמת המוזיקה בתיכון אלון ברמת השרון, ואימה סמדר הנדלסמן, דוקטור למוזיקולוגיה ומורה בבית הספר למוזיקה רימון. אחיה הוא האמן והמוזיקאי שיר הנדלסמן, יליד 1989.

כשהייתה בת 20 התגרשו הוריה, אירוע שהשפיע על חייה האישיים ועל יצירתה.

את שירותה הצבאי עשתה כסולנית בלהקה צבאית, ולאחר שחרורה למדה מוזיקה ברימון, אך בהמשך החליטה לפנות לתחום התיאטרון ולמדה בימוי בסמינר הקיבוצים ותואר שני במינהל ומנהיגות בחינוך מטעם אוניברסיטת תל אביב. במהלך לימודיה התוודעה הנדלסמן לשיטת "Viewpoints" - טכניקה של אימפרוביזציה שהתפתחה מעולם הריקוד הפוסטמודרני שפיתחה הבמאית האמריקאית אן בוגרט, ונסעה אליה ללמוד את השיטה.

## הצגות בבימויה
* **סמיר ויונתן** - הצגת יחיד של יוגב יפת מאת דניאלה כרמי, זוכת המקום הראשון בפסטיבל תיאטרונטו 2011, ופרסי הצגת השנה ושחקן השנה מטעם אסיטז' 2012 (הקאמרי, 2011)
* **מסע הדוד מקס** - מחזה מאת חנוך לוין במסגרת פסטיבל "ניסוי כלים" 2012
* **[[הנסיכה על העדשה]]** - הצגה מוזיקלית בהשראת הנס כריסטיאן אנדרסן (תיאטרון אורנה פורת, 2013)
* **[[אני לא גנב]]** - עיבוד של עינת ברנובסקי לספרה של תמי שם-טוב על בית היתומים של יאנוש קורצ'אק (סטודיו יורם לוינשטיין, 2014)
* **נתח קבצנים** - אגדה מודרנית מאת יוסי גולד על הקצב האחרון בעיר שאוסרת מכירת בשר (פסטיבל תיאטרון קצר, 2014)
* **המשוגעת משאיו** - עיבוד של הנדלסמן למחזה מאת ז'אן ז'ירודו בתרגומו של ט. כרמי (תיאטרון עירוני א', 2014)
* **הנסיכה והגמד** - עיבוד מוזיקלי של אורי אוריין לסיפור מאת אוסקר ויילד (גודמן, 2015)
* **[[בית מטבחיים 5]]** - אופרת רוק פסיכדלית על פי ספרו של קורט וונגוט, במסגרת פסטיבל עכו (תיאטרון האינקובטור, 2015)
* **אלברט** - עיבוד ולחן מאת משה זורמן על פי המחזה זוכה פרס ברנשטיין 2012 מאת עודד ליפשיץ (צוותא, 2017)
* **המשפחה המתה** - מחזה פרי עטה של הנדלסמן שכתבה בעקבות הגירושים של הוריה. ההצגה מתרחשת בעתיד ולוקחת את הקהל לסיור בעולם שבו התא המשפחתי מת וקיומו היחיד הוא כמוצג מוזיאוני (מוזיאון תל אביב, 2017)
* **רמלה** - ספוקן וורד מוזיקלי אוטוביוגרפי בביצוע נעמה לופו (צוותא, 2018)
* **נוטות החסד/ איך הרגתי את אמא שלי** - עיבוד של הנדלסמן למחזה "נוטות החסד" של אייסכילוס (הסדנה למשפט ותיאטרון, 2019)
* **עד ראייה** - עיבוד מחודש למחזה מאת יהושע סובול בשילוב תנועה של טולה דמארי ומוזיקה מקורית של לירון משולם (סמינר הקיבוצים, 2021)

## קישורים חיצוניים

*

## הערות שוליים

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1986
קטגוריה:ישראלים שנולדו ב-1986
שירת רחל (ספר)

**שירת רחל** הוא ספר שיצא בשנת 1935 בו כונסו כל כתביה של רחל המשוררת (רחל בלובשטיין), עם רישומים מאת אבא פניכל.

הספר כולל את שני קובצי השירה: "ספיח" (1927) ו"מנגד" (1930) שפורסמו עוד בחייה, ואת קובץ השירים האחרון "נבו" שפורסם לאחר מותה (1932).

בנוסף לשירים שכתבה רחל, הספר כלל גם תרגומי שירה ומסות ושירים אשר לא פורסמו בעבר כמו "אשה" או "בתו".

השירים ב"שירת רחל" הודפסו לפי סדר כרונולוגי, וב"הערות" שבסוף הספר צוינו שינויים שהכניסה רחל לתוך שיריה.

כריכתו של הספר עוצבה בהתאם לכריכה שבחרה רחל לקבצים הראשונים – כריכה לבנה ופשוטה, שנשמרה בכל המהדורות בהן יצא הספר.

במלאת שבעים שנה לפטירתה, באפריל 2001, יצאה מהדורה מיוחדת של הספר.

## הערות שוליים

קטגוריה:ספרים בעברית
קטגוריה:ספרים ישראליים
קטגוריה:רחל המשוררת
קטגוריה:שירי רחל המשוררת
קטגוריה:שירים בעברית
This Is What It Feels Like

***This Is What It Feels Like*** (בעברית: "**ככה זה מרגיש**") הוא המיני-אלבום השני של הזמרת-יוצרת האמריקאית גרייסי אברמס, שיצא לאור ב-12 בנובמבר 2021 על ידי חברת התקליטים אינטרסקופ רקורדס. המיני-אלבום הוא בעיקרו מסוג פופ וכולל אלמנטים של בדרום פופ ואינדי פופ. אברמס הייתה שותפה לכתיבת כל הרצועות, ולהפקת הרצועה "Feels Like", ששימשה כסינגל המוביל של הפרויקט. את עיקר המיני-אלבום הפיקו ארון דסנר, ג'ואל ליטל ובלייק סלטקין.

## רקע
במקום להוציאו כאלבום הבכורה הראשון שלה, בחרה אברמס לפרסמו כפרויקט, על מנת שתוכל להתפרסם יותר לפני שתוציא את אלבום הבכורה הרשמי שלה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי גרייסי אברמס
קטגוריה:מיני-אלבומים באנגלית
קטגוריה:מיני-אלבומי חברת אינטרסקופ רקורדס
Good Riddance

***Good Riddance*** (בעברית: "**בָּרוּך שֶׁפָּטַרנוּ**") הוא אלבום הבכורה של הזמרת-יוצרת האמריקאית גרייסי אברמס. האלבום יצא לאור ב-24 בפברואר 2023, על ידי חברת התקליטים אינטרסקופ רקורדס.

## רקע והכרזה
ב-9 בינואר 2023 הכריזה אברמס על אלבום הבכורה שלה, *Good Riddance*, שיצא לאור ב-24 בפברואר 2023.

ב-13 בינואר, יצא לאור הסינגל השני מתוכו, "".

## רשימות סוף שנה

## סיבוב הופעות
אברמס יצאה לסיבוב ההופעות "Good Riddance Tour", סיבוב ההופעות השלישי שלה. הוא התקיים באמריקה הצפונית במשך 21 תאריכים.

סיבוב ההופעות החל ב-6 במרץ 2023 בשיקגו והסתיים ב-11 באפריל בברקלי, קליפורניה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2023
קטגוריה:אלבומי גרייסי אברמס
קטגוריה:אלבומים באנגלית
קטגוריה:אלבומי חברת אינטרסקופ רקורדס
צפון-מערב רוסיה

[ממוזער| [המחוז הפדרלי הצפון-מערבי]]
**צפון-מערב רוסיה** (ברוסית: **Северо-запад России**) הוא אזור גאוגרפי בחלק הצפון מערבי של רוסיה. האזור חופף פחות או יותר לאזור המחוז הפדרלי הצפון-מערבי.

האזור מכיל אזורים מיוערים עצומים, אגמים ונהרות רבים ומורשת תרבותית עשירה.

הערים סנט פטרסבורג וארכנגלסק הן הערים הגדולות ביותר באזור צפון-מערב רוסיה.

אזור זה גובל בנורווגיה, פינלנד, אוקיינוס הקרח הצפוני, רכס הרי אורל ונהר הוולגה. 

מבחינה היסטורית, זה היה האזור של הרפובליקות נובגורוד ופסקוב.

## גלריית תמונות

Исток_Большой_Невки.jpg|250px|סנקט פטרבורג
Velikiy_Novgorod_Detinets_02.jpg|הקרמלין של נובגורוד
Vyborg_June2012_View_from_Olaf_Tower_06.jpg|ויבורג
Саблинский_хребет.jpg|הפארק הלאומי יוגיד ווה


## קישורים חיצוניים

קטגוריה:רוסיה: גאוגרפיה
קלאודיה רוזנצווייג

**קלאודיה רוזנצווייג-קופפר** משמשת פרופסור לספרות יידיש ו'אלט יידיש' (יידיש עתיקה) במחלקה לספרות עם ישראל באוניברסיטת בר-אילן. 

רוזנצווייג נולדה ברומא, איטליה. למדה בגימנסיה על שם אלסנדרו מאנצוני במילאנו ואת לימודיה האקדמיים עשתה בחוג ללימודים קלאסיים באוניברסיטת מילאנו. עלתה לישראל בשנות השלושים לחייה וכתבה את עבודת הדוקטור שלה באוניברסיטה העברית בהדרכת חוה טורניאנסקי ואריקה טים מאוניברסיטת טריר, גרמניה. עבודת הדוקטור שלה עוסקת בחיבור **[[בבא בוך]]**, כינוי המקובל כיום לרומן אבירים שנכתב בידי אליהו בחור בין השנים 1507–1508, והיה לרומן האבירים הפופולרי ביותר בשפת היידיש. עיבוד של העבודה, בשם Bovo d’Antona by Elye Bokher - A Yiddish Romance, יצא לאור בשנת 2016 בהוצאת בריל בליידן.

לימדה שנים אחדות באוניברסיטת תל אביב. ארגנה כנסים מדעיים בישראל ובחו"ל בתחומי התמחותה.
פרסומיה בעברית, באנגלית ובאיטלקית עוסקים בעיקר ביידיש עתיקה, בספרות יידיש, בלשונות היהודים ובפילולוגיה של היידיש.

תרגמה לאיטלקית אחדים מסיפורי שלום עליכם וש"י עגנון.

## קישורים חיצוניים

*קלאודיה רוזנצווייג באתר המחלקה לספרות עם ישראל באוניברסיטת בר-אילן
*
*

## הערות שוליים

קטגוריה:סגל אוניברסיטת בר-אילן: ספרות עם ישראל
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מתרגמים לאיטלקית
אמברוזיה (תפוח)

**אמברוזיה** הוא זן של תפוח שמקורו בקולומביה הבריטית, קנדה, מתחילת שנות ה-90. העץ המקורי טיפח לראשונה על ידי משפחת מננל מעמק סימילאמין, קולומביה הבריטית, שגילתה אותו גדל במטע שלהם.

## תיאור
הפרי בינוני עד גדול, במשקל של כ-215 גרם, ובעל צבע אדום ומבריק לרוב, עם כתמים צהובים. יש לו בשר מוצק בצבע שמנת עם טעם מתוק המזכיר אגס וחומציות נמוכה. עצי האמברוזיה עמידים ועדיין לא זוהו בהם חסרונות גדולים. תפוחים אלה פורחים באמצע העונה המאוחרת, ונמצאים בקבוצת פרחים 4.

אמברוזיה נפוצה ביותר בקולומביה הבריטית, שם היא התגלתה, והיא התפוח השלישי המיוצר ביותר במחוז. היא מיוצרת גם באונטריו ובנובה סקוטיה, כמו גם במקומות רבים אחרים ברחבי העולם.

## פטנט
אמברוזיה היא זן מוגן בפטנט על ידי ארגון הקובע תקני איכות ומספק שיווק, בעוד הייצור שלה מוגבל. השם מעולם לא היה סימן מסחרי, והפטנט פג בקנדה ובארצות הברית. שליטה מרכזית אפשרה הגבלת וריאציות הצבע לוורוד/אדום, מכיוון שהזן ייצבע בצורה שונה באקלים חם יותר. הפטנט פג בקנדה ב-2015, בארצות הברית ב-2017, ובצ'ילה ב-2021. היא נשארת פעילה במדינות רבות אחרות עד לשנת 2034. בעודם תחת פטנט בקנדה, השיגו בני הזוג מנל זכויות למגדלי צמחים, וכל המגדלים הורשו, ושילמו תמלוגים של 2 דולר קנדי לנטיעת עץ אמברוזיה. בעוד שהם תחת פטנט בארצות הברית, מגדלי הצמח שילמו לפחות דולר אמריקאי אחד לנטיעת עץ או 1000 דולר לדונם, ודמי זיכיון בסך 1,000 דולר.

## קישורים חיצוניים

## הערות שוליים

קטגוריה:תפוח
כריסטופר מקדונלד

**כריסטופר מקדונלד** (באנגלית: **Christopher McDonald**; נולד ב-15 בפברואר 1955) הוא שחקן אמריקאי. הוא מוכר בעיקר מתפקידו כ"שוטר" מקגאווין, אלוף גולף שחצן והאנטגוניסט הראשי בקומדיה "גילמור המאושר" משנת 1996 וההמשכון שלה, "גילמור המאושר 2" משנת 2025.

## ביוגרפיה
מקדונלד נולד בווטרלו ניו יורק לפטרישיה, פרופסורית לסיעוד וסוכנת נדל״ן, ולג'יימס ר. מקדונלד, מחנך ומנהל תיכון. משפחתו קתולית ממוצא אירי, אחיו הצעיר, השחקן והזמר דניאל מקדונלד, נפטר מסרטן המוח בפברואר 2007. הוא ואחיו גדלו ברומולוס, ניו יורק. הוא סיים את לימודיו בבית הספר המרכזי של רומולוס בשנת 1973, ובהמשך קיבל תואר מהמכללה הוברט שבז'נבה, ניו יורק, שם שיחק פוטבול וכדורגל וגם היה חבר באחוות הסטודנטים קאפה אלפא.

### קריירה
ב-1978, הופיע בשעשועון הטלוויזיוני "משחקי הדייטים".
ב-1980 שיחק לראשונה בקולנוע בסרט האימה "The Hearse", ב-1982 שיחק בסרט ההמשך של גריז. 

בשנת 1991, הוא גילם את בעלה של תלמה בסרט תלמה ולואיז.
ב-1994 שיחק בסרטו של רוברט רדפורד חידון האשליות, ב-1995 שיחק בסרט הפעולה משחק הוגן, בסרט האימה סיוט בחדר המורים גילם את אביו של אחד התלמידים בבית הספר. ב-1996 שיחק את תפקידו הידוע ביותר בקומדיה "גילמור המאושר" - "שוטר" מקגאווין, אלוף גולף שחצן ואויבו הראשי של הדמות הראשית שגילם אדם סנדלר. 
בשנת 1999, הוא דיבב בסרט ההנפשה ענק הברזל.

בשנת 2002, הוא גילם את נשיא ארצות הברית בסרט ספיי קידס 2: אי החלומות האבודים, ושיחק בקליפ של פיטר גבריאל לשיר "המופע של בארי וויליאמס". בין השנים 2005–2006, שיחק במחזמר "שיקגו".
ב-2006, שיחק את אביו של סטיפלר בסרט אמריקן פאי מציגים: המייל העירום מסדרת אמריקן פאי.

ב-2014, הוא שיחק בקומדיה בכיכובו של קווין הארט, "בנוגע לאתמול בלילה". מק'דונלד הופיע בתפקיד מרפי במחזה ברודוויי "העמוד הראשי" בתיאטרון ברודהרסט, שנפתח בסוף שנת 2016.

בשנת 2021, הצטרף מק'דונלד לצוות הסדרה Hacks של HBO Max בתפקיד מרטי ג'יליין, בעל קזינו בלאס וגאס, תפקיד שבזכותו היה מועמד לפרס אמי בפריים טיים לשחקן אורח מצטיין בסדרת קומדיה.

בשנת 2023, שיחק בסדרה של דיסני+, "פלישה סודית" את חבר מועצת הסקרול, כריס סטרנס, במסגרת היקום הקולנועי של מארוול. באותה שנה, הופיע בקליפ לשיר "Honky Tonkin' About" של הצמד הקאנטרי הקנדי The Reklaws, לצד הזמר דרייק מיליגן.

ב-2025, שב לתפקידו כאלוף הגולף "שוטר" מקגאווין בקומדיית ההמשך "גילמור המאושר 2".

### חיים אישיים
מקדונלד אוהד של קבוצת הפוטבול באפלו בילס וחבר של הקוורטרבק לשעבר של הקבוצה, ג'ים קלי.

מקדונלד היה מאורס לשחקנית ג'ינה דייוויס, שעתידה הייתה לככב לצדו בסרט תלמה ולואיז, בשנת 1985, הם נפרדו והיא החלה לצאת עם השחקן ג'ף גולדבלום.

בשנת 1989, פגש את השחקנית לופה גידלי בזמן שהופיעו יחד בהפקת תיאטרון בניו מקסיקו. השניים נישאו בשנת 1992, ולהם ארבעה ילדים.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:בוגרי מכללת הוברט וויליאם סמית
קטגוריה:אמריקאים שנולדו ב-1955
שלוש עשרה האבות האשורים

ממוזער| דוד מגארג'ה, מיניאטורה מהמאה ה -18
**שלוש עשרה האבות האשורים** (גאורגית **ათცამმეტი ასურელი მამანი**) או **שלוש עשרה האבות הסורים** היו, על פי מסורת הכנסייה הגאורגית, קבוצת מיסיונרים נזיריים שהגיעו במאה השישית ממסופוטמיה לגאורגיה בכדי להפיץ ולחזק את הנצרות בגאורגיה במאה השישית. היסטוריונים של הכנסייה הגאורגית סבורים כי הם היו מייסדי מספר מנזרים והרמיטאז'ים בגאורגיה והיו אבות התנועה הסגפנית בגאורגיה. פעילותם תרמה להפצה וחיזוק של התרבות הפיאודלית-נוצרית הגאורגית של אותה תקופה, והייתה מנוף למלחמות השחרור של הממלכות הגאורגיות כנגד הפרסים. פעילות זו חיזקה את האוריינטציה היוונית-ביזנטית של גאורגיה מבחינה פוליטית ותרבותית. המנזרים שיסדו תרמו לפיתוח כלכלי של מקומות נידחים שהפכו למרכזי ספרות וחינוך גאורגית.

חייהם של האבות האשורים קשורים במחזור של טקסטים הגיוגרפיים גאורגיים מימי הביניים ואינן מתועדות מאוחר יותר. חלק מהוויטות הללו הן הלכות פורמליות שנכתבו עבור סינקסריון  מהמאה ה-18, אך ארבעה מהם קיימים בצורה מקורית, כמו גם גרסה . התיארוך כמו גם מחברם של טקסטים אלה שנויים במחלוקת. בחלק מהמקורות נטען כי הקתוליקוס-פטריארכים של כל גאורגיה  ארסן הראשון  וארסן השני  היו המחברים של חלק מקורות חיי האבות האשורים. ייתכן שטקסטים אחרים, שאינם מיוחסים, חוברו קודם לכן, בסוף המאה ה-7.

מנזרים רבים בגאורגיה המודרנית נקראים על שם האבות האשורים ומסופר כי נוסדו והובלו על ידם ועל ידי תלמידיהם הרבים. בימי הביניים, היסודות הדתיים הללו מילאו תפקיד חשוב בגיבוש הזהות הנוצרית של האומה הגאורגית.

המסורת, בכתב ובעל פה, מונה לא פחות מ-19 נזירים אשורים שפעלו בגאורגיה במאה ה-6, ונראה שהמספר "13" סמלי במידה רבה. הדעות המלומדים המודרניות חלוקות בשאלה האם הם היו אשורים, גאורגים משכילים אשורים, בין אם מיסיונרים או פליטים - מיאפיזיטים  או דיופיזיטים - מסוריה, שממנה נסוגה המיאפיזיטיזם בזמן שגאורגיה עדיין הייתה מיאפיזטית בעיקרה באותה תקופה.
[ממוזער|המקומות בהם פעלו האבות הסורים ב[איבריה הקווקזית|ממלכת איבריה]]
ראשי האבות האשורים היו:

# דָּווִית גּארֶגֵּ'לִי  (დავით გარეჯელი) / דוד מגארג'ה 
# יוֹאֲנֶה זֶדַאזְנֵלִי  (იოანე ზედაზნელი) / יוחנן מזדאזני
# אַבִּיבּוֹס נֶקְרֶסֵלִי  (აბიბოს ნეკრესელი) /אביבוס מנקרסי 
# שִׁיּוֹ מְרְ'וִימֵלִי  (შიო მღვიმელი) / שיו משִׁיּוֹמְרְ'וִימֶה
# יוֹסֵבּ אַלַּאוְוֶרְדֵּלִי  (იოსებ ალავერდელი) / יוסף מאלאוורדי 
# אַנְטוֹן מָאַרְטְקוֹפֵּלִי  (ანტონ მარტყოფელი) / אנטון ממארטקופי 
# תָּאדֵאוֹז סְטֵפָנצמִינְדֵּלִי  (თადეოზ სტეფანწმინდელი) / תאדאוז מסטפאנצמנידה 
# פִּירוּס בְּרֶתֶּלִי  (პიროს ბრეთელი) / פירוס מהכנסייה הגדולה של ברתי 
# ייסה צִילְקְנֵלִי  (ისე წილკნელი) / ייסה מקתדרלת צילקנלי 
# סטפנה חִירְסֵלִי  (სტეფანე ხირსელი) / סטפן ממנזר חִירְסָה 
# אִיסִדּוֹרֶה סָאַמְתָּוונֵלִי  (ისიდორე სამთავნელი) / איסידור מקתדרלת סַמְתָּווִיסִי 
# מִיכָּאֵל אוּלוּמְבּוֹאֵלִי  (მიქაელ ულუმბოელი) / מיכאל מאולומבו 
# זֵנוֹן אִיקַּלְתּוֹאֵלִי  (ზენონ იყალთოელი) / זֵנוֹן מֵאִיקַּלְתּוֹ 

## ראו גם
* תשעה קדושים

## קישורים חיצוניים

* היזידים הכורדים והאשורים של גאורגיה, כתב עת של מרכז אסיה והקווקז, איראקלי צ'יחלאדזה וגיגה צ'יחלאדזה 21 במרץ 2003 
* בעקבות דרכם של האבות הסורים 
* מנזרי דוד מגארג'ה וההרמיטאז' של אונסקו 

## הערות שוליים

קטגוריה:קדושים גאורגים
קטגוריה:13 (מספר)